**8o ΜΕΡΟΣ: ΑΠΟ ΤΟ MAD ΣΤΑ UNDERGROUND ΚΟΜΙΚΣ**

**-** Η αντίδραση στον Κώδικα Δεοντολογίας των εταιριών κόμικς (Comics Code Authority), η προσαρμογή (για κάποιους – την πλειονότητα) και το “παράνομο” ξεπέρασμα (για κάποιους άλλους) του μακαρθισμού και των λογοκριτικών και αυτολογοκριτικών επεμβάσεων μετά την εφιαλτική εξέλιξη με το *Seduction of the Innocent* του Fredrick Wertham.

- Το περιοδικό *MAD* και οι Harvey Kurtzman, William Gaines, Basil Wolverton, Will Elder, Wally Wood κ.ά. Η επινόηση του “εμβληματικού” Alfred E. Newman ως αναγνωρίσιμου λογότυπου στα εξώφυλλα του περιοδικού. Το έργο του Harvey Kurtzman ως σχεδιαστή, ως σεναριογράφου και ως εκδότη-επιμελητή. Το διάσπαρτο corpus των πειραματικών *Hey Look* στην Timely Comics. Τα αντιπολεμικά κόμικς του με την παρουσίαση του πολέμου ως ανθρώπινης τραγωδίας και όχι ως πεδίου ηρωισμών και ανδραγαθημάτων (*Two-Fisted Tales*, *Frontline Combat*). Η μετατροπή του *MAD* από comic-book σε magazine και η απόσυρση του Kurtzman. Τα περιοδικά *Humbug*, *Trump* και *Help*. Τα πρώτα photo-comics με τη συμμετοχή μελλοντικών κινηματογραφικών αστέρων (Terry Gilliam, Woody Allen, John Cleese). H *Little Orphan Annie* ενηλικιώνεται και μεταλλάσσεται στη σεξοβόμβα *Little Annie Fanny*.

- Η “νομιμοποίηση” και καθιέρωση της παρωδίας (κινηματογραφικών ταινιών, τηλεοπτικών σειρών, ζωγραφικών έργων, κλασικών λογοτεχνικών αριστουργημάτων, διαφημίσεων κ.λπ.) στις σελίδες των κόμικς (*Mickey Rodent*, *Poopeye*, *Frank N. Stein*, *Melvin*, *Shermlock Shomes*, *Superduperman*, *Flesh Garden* κ.ά.).

- Η γέννησή των underground κόμικς τη δεκαετία του 1960 και το κίνημα της αμφισβήτησης. Τα εναλλακτικά κυκλώματα παραγωγής, διακίνησης, διαφήμισης και πώλησης των εντύπων.

- Η επέκταση της θεματολογίας των κόμικς σε ζητήματα που άπτονταν των κοινωνικών κινημάτων (π.χ. αντιπολεμικό κίνημα, φεμινιστικό κίνημα, κίνημα για τα δικαιώματα των μειονοτήτων, κίνημα για τη νομιμοποίηση των ψυχοτρόπων ουσιών). Η σχέση των κόμικς με τη ροκ μουσική (σχεδίαση συνοδευτικών κόμικς και αφισών για ροκ δίσκους και συναυλίες κ.λπ.).

- Οι πιο γνωστοί δημιουργοί (Gilbert Shelton, Robert Crumb, Bill Griffith, Spain Rodriguez, Robert Williams κ.λπ) και οι χαρακτήρες τους (*Freak Brothers*, *Wonder Wart-Hog*, *Fritz the Cat*, *Mr Natural*, *Zippy*κ.ά.).

- Τα περιοδικά των underground κόμικς και η λογοκρισία. Η σταδιακή απονεύρωσή τους και η ενσωμάτωση στον mainstream τύπο.

- Η μετάβαση από τα underground στα adult και τα alternative κόμικς.

- Το ξεκίνημα των εναλλακτικών κόμικς τις δεκαετίες του 1980 και του 1990 ως συνέπεια της άμβλυνσης της αιχμηρότητας των underground κόμικς και της ανάγκης για διεύρυνση του αναγνωστικού κοινού.

- Η οριστική απάρνηση του Comics Code ακόμα και από μεγάλες εταιρείες (π.χ. DC) και η καθιέρωση σειρών που απευθύνονται ρητά σε “mature readers” (π.χ. Swamp Thing).

- Η νέα θεματολογία (ναρκωτικά, σεξ, αντιπολεμικά κινήματα, οικογενειακές σχέσεις, φεμινισμός, δικαιώματα ομοφυλόφιλων, δικαιώματα μειονοτήτων κ.λπ) ενταγμένη σε περισσότερο συμβατικές εκδόσεις που αρχίζουν να διανέμονται νόμιμα. Πώς το κοινωνικό υπερνικά το αμιγώς ψυχαγωγικό και πώς οι πρωταγωνιστές από υπερήρωες στους αιθέρες προσγειώνονται και μετατρέπονται σε ήρωες της επιβίωσης στην καθημερινή ζωή.

Προτεινόμενη βιβλιογραφία:

* **Sabin, Roger, *Κόμικς ή Κομιξ; Η Ιστορία μιας «Σχεδόν» Τέχνης* (μτφρ.: Γιώργος Μπαρουξής). Αθήνα: Terzobooks, 1997. (σελ. 38-43, 67-79, 92-129, 157-175)**
* Skinn, Dez, *Comics, the Underground Revolution*. Λονδίνο: Collins&Brown, 2004. (σελ. 6-57, 243-273)
* Hajdu, David, *The Ten-Cent Plague, The Great Comic-Book Scare and How it Changed America*. ΝέαΥόρκη: Picador Press, 2008.
* Sabin, Roger, *Adult Comics, an Introduction*. Λονδίνο: Routledge, 1993. (133-179)
* **Κουκουλάς, Γιάννης, *Ένατη Τέχνη, Από το Παρελθόν στο Μέλλον.* Αθήνα: ΚΨΜ, 2006. (σελ. 71-76)**
* Wolk, Douglas, *Reading Comics and What They Mean*. Κέμπριτζ: Da Capo Press, 2007. (σελ. 236-245)
* George, Milo (ed.), *Crumb – The Comics Journal Library vol. 3*. Σιάτλ: Fantagraphics Books, 2004.
* Groth, Garry (ed.), *Harvey Kurtzman – The Comics Journal Library vol. 7*. Σιάτλ: Fantagraphics Books, 2006.